**Әлифба бәйрәме.**

***Алып баручы:*** Хәерле көн хөрмәтле укучылар, укытучылар, әти-әниләр, кунаклар. Без бүген бу матур залга 1нче сыйныф укучыларының “Әлифба бәйрәмен” карарга җыелдык. Алар быел белем дөньясына беренче адымнарын атладылар: укырга, язарга өйрәнделәр. Бүген аларның бәйрәме. Әйдәгез бу тырыш укучыларга сүз бирик.(Добрый день уважаемые учителя, родители, гости! Мы сегодня в этот зал собрались на праздник Азбуки. Наши первокласснили сделали свои первые шаги в мир науки: они научились читать и писать на русском и татарском языке, закончив свою первую книгу – Азбуку и Алифбу. Сегодня у них праздник. Первыми мы даём слово для выступления 1в классу. Встречайте их аплодисментами.)

**1б** Күчкәнме бу залга

Дөньяның бар яме?!

Күңелләр түрендә

“Әлифба бәйрәме”

**2б** Бу матур бәйрәмгә

Кушыл, дус, әйдәле,

Мәктәпне гөрләтсен

“Әлифба бәйрәме”

**“Бәйрәм бүген” җыры башкарыла.**

Күтәренке күңелле,

Бар да көләч, шат бүген.

Күктә кояш елмая,

Яшерә алмый шатлыгын.

Тып-тып тама тамчылар

Җырлап бәйрәм көенә,

Бөйрәм бүген, бәйрәм дип

Тамчылар да сөенә.

Җырлыйсы килеп кенә

Тора бүген безнең дә,

Көтеп алган бәйрәме

Бүген һәммәбезнең дә.

Тып-тып тама тамчылар

Җырлап бәйрәм көенә,

Бөйрәм бүген, бәйрәм дип

Тамчылар да сөенә.

Җыр күтәрә күңелне

Бар да көләч, шат бүген.

Күктә кояш елмая,

Яшерә алмый шатлыгын.

Тып-тып тама тамчылар

Җырлап бәйрәм көенә,

Бөйрәм бүген, бәйрәм дип

Тамчылар да сөенә.

**3б** Без бит әле быел гына

Мәктәпкә диеп килдек.

Ә аңарчы көн буена

Бакчага йөргән идек.

**4б** Уйныйлар биттә нурлар,

“Әлифба” алды куллар,

Мәктәпкә илтә юллар,

Без инде хәзер зурлар.

**5б** Бүген бездә зур тантана

Моңсу да ул, ямьле дә

Әлифбабыз китә бездән,

Бу көн калыр хәтердә.

**6б** Иң якын дустыбыз

Булдың син гел безнең

Һәр хәреф елмаеп

Әйтте үз исемен.

**7б** Язарга да өйрәндек

Каләм тотып кулларга

Хәрефләрне тездек без

Тигез, матур юлларга.

**8б** Зур ярдәм итәр безгә

Дәрестә алган белем.

Таяныч булыр юлда

“Әлифба” биргән белем.

**9б** Машинистлар, тегүчеләр,

Пешекчеләр, тимерчеләр,

Урманчылар, шахтёрлар,

Космонавтлар, актёрлар

**10б** Барысы да кайчандыр

Беренчегә кергәннәр

Парта артына утырып,

“Әлифба” ны күргәннәр

**“Әлифба” китабы чыга:**

Мин – Әлифба, таныйсызмы?

Танымыйм дип тормыйсызмы?

Юктыр, юктыр ышанам,

Сезне күреп шатланам.

Исемдә һәрберегезнең

Күңелле йөзләрегез,

“Яхшы” дигәч укытучы

Елмайган күзләрегез

Хәзер инде зур үстегез,

Укучы булдыгыз сез

Төрле-төрле фәннәрне

Яратып укырсыз сез.

Югалмассыз беркайчан да

Китап булса дустыгыз

Тырышлык һәм сабырлык

Булса гел юлдашыгыз.

**11б** Моны без беләбез

Китапны зурлыйбыз.

Ул безгә серләрен

Ачар дип уйлыйбыз.

**(“Китап” җыры башкарыла)**

Бар минем дускаем,

Иң якын сердәшем,

Һәр җирдә, һәр эштә

Киңәшчем, иптәшем.

Өйрәтә ул миңа

Бар фәнне, телләрне,

Юк аның белмәгән

Сәнгате, һөнәре.

Күргәнен, белгәнен

Барсын да аңлата,

Көлдерә, җырлата,

Уйната, юата.

**Ә:** Афәрин, дусларым,

Ә хәзер, миңа сез

Хәтерләп әйтегез

Сездә нинди белем калды?

**12б** Хәрефләр төрле-төрле,

Хәрефләр серле-серле

Серләр безгә ачыла

Белем безгә көч бирә.

**13б** Әлифбада утыз тугыз

Хәрефне без өйрәндек

Җырлар итеп җырлаттык та

Шигырь итеп сөйләттек.

**Әлифба:** Укучылар, татар хәрефләрен әйтегез әле.

**“Ә” хәрефе**

**14б** Әни дип телем ачылган

Әни сөйгән, назлаган.

Кайсыбыз соң дәфтәренә

“Ә” хәрефен язмаган.

**15б “Ү” хәрефе**

Үлән көмеш чыкка чумган

Мең тамчыда – мең кояш.

Шул сурәтне ясыйк әле,

Син дә кил, дустым буяш.

**16б “Җ” хәрефе**

Җиләк җыям, как коям,

Дәү әнигә бүләккә.

Монда җиләк күп икән,

Аю-бүре юк икән.

**17б “Ң” хәрефе**

Таңда, моңда, чыңда бар ул,

Чаңгыда бар, тауда юк.

Сәер хәреф: ахырда бар,

Уртада бар, алда юк.

**18б “Ө” хәрефе**

Өй бурыйлар абыйларым,

Оча гына йомычка.

Шуны җыеп өя барам –

Мин дә ярыйм йомышка.

**19б “Һ” хәрефе**

Һава тоташ зәңгәр генә –

Бер болыт та юк бүген.

Капламасын кара болыт

Туган илебез күген.

**20б** Хәзер инде үзебез

Кечкенә тылсымчылар

Рәхәтләнеп укыйбыз

Һәрбер татарча сүзне.

**21б** Татарның бөек шагыйре

Тукайны да беләбез.

Хәзер аның бер шигырен

Сезгә тәкъдим итәбез.

**(“Кызыклы шәкерт” шигыре)**

**22б** Әйдәле, Акбай! Өйрән син,

Арт аягың белән тор.

Аума! Аума! Туп-туры тор,

Төз утыр, яхшы утыр!

**23б** – Ник азаплыйсың болай син,

Мин әле бик кечкенә.

Мин туганга ике айлап,

Булыр я өч кенә.

Юк кирәкми, мин өйрәнмим,

Минем уйныйсым килә;

Шул болыннарда ятасым,

Шунда ауныйсым килә.

**22б** – Ах юләр маэмай,

Тырыш яшьләй,

Зурайгач җайсыз ул:

Картаеп каткач буыннар

Эш белү уңайсыз ул.

**24б** Дөрес итеп утырып

Язам җайлап, матурлап

Ярамый дәфтәргә

Төшерергә кара тап.

**25б** Әлифбамны карадым,

Бар хәрефне таныдым

Авылга хат языйм әле,

Бабамны бик сагындым.

**Хат укый:** “Исәнме әби, исәнме, бабай! Мин җәй көне сезгә кунакка кайтам.”

**26б** Ял минутлары да истә

Күрсәтеп китик әле,

Сәламәт, җитез булырга

Өйрәтте алар безне.

**Бергә:** Күлдә балык, бакалар,

Баталар да – калкалар

Баталар да – калкалар

Җил исә, исә, исә,

Агачларны селкетә

Җил тына, тына, тына

Агачлар үсә, үсә.

Билгеләр керә: **“2” “3”билгеләре**

**27б** Бүген бәйрәм икән сездә

Килдек әле без дә менә

Карагыз без нинди матур,

Мин җәя, ә мин аккош

**28б** Безне алу бик җиңел,

Кирәкми тырышырга.

Кирәк ялкау булырга,

Һәм бик начар укырга.

**Бергә:** Түгеп җиргә кайнар тирне

Белемгә омтылабыз

Якын килмәгез, китегез

Без ялкау түгелбез.

**“2” “3”билгеләре:** Киттек алайса, дуслар эзләргә.

**“4”, “5” билгеләре керә.**

**29б** Мин дүртле – яхшы димәк

Тырышлар янында мин.

Минем белән дуслашсагыз –

“Бишле”гә ерак түгел.

**30б** Мин “биш” ле бик көчле

Юкка гына куймыйлар

Кем тырыша, көч сала

Шулар минем чын дуслар.

**Бергә:** Әйдә, рәхим итегез

Түрдән узып үтегез,

Безнең өчен гел юлдаш

Булып гомер итегез.

**Ә:** Чын дусларны яманнан

Аера беләсез икән

Гел шулай зирәк булыгыз,

Сынатмагыз, алга барыгыз.

**Бергә:** Сезнең алда сүз бирәбез:

“2”ле алмаска,

Артта калмаска,

Тырыш булырга,

“5” кә укырга.

**31б** Мәктәп юлы якты юл

Зур уңышларга илтә

Укырбыз, өйрәнербез

Сынатмабыз без һич тә.

**32б** Мәктәп – белем йортыбыз

Күңел сиңа тартыла

Иртән бөтен ил баласы

Мәктәпләргә агыла.

**Ә:** Мин ышанам, укучылар,

Сезне көтә якты үрләр

Зур максатлар куеп алга

Чыктыгыз сез ерак юлга.

Ә мин инде сездән китәм,

Сау булыгыз, хушыгыз

Миннән алган белемнәрне

Үстереп арттырыгыз.

**33б** Рәхмәт сиңа, Әлифбабыз,

Олы бәйрәмең өчен

Тагын да күп белер өчен

Беркем кызганмас көчен.

**“Укучы дип атала” җыры башкарыла.**